Aalborg Stiftstidende, 1842-05-09
Fædrelandet. Kjøbenhavn, den 7de Mai. Om Militairrefornen indeholder "Coll. Tid." følgende kgl. Rescript, af 28de April: "Da Vi ved Vor Regjerings Tiltrædelse henvendte Vor Opmærksomhed paa de Forandringer og Forbedringer i de forskjellige Grene af Statsbestyrelsen, som Erfaring syntes at tilraade, vare Vi ikke mindre betænkte paa, at give Vor Landmilitair-Etat en Reorganisation, der, i Forbindelse med den nødvendige Oekonomi, kunde give Armeen den Dygtighed, uden hvilken den ei vilde kunne opfylde sin Bestemmelse: at sikkre Landets Forsvar. For at overveie dette vigtige og omfattende Anliggende, anordnede Vi en Militair-Commission, under Forsæde af Vor elskelige, kjære Søn, Hans Kongelige Høihed Kronprindsen, og Vi erkjende tilfulde, at Commissionen har udført det den overdragne Hverv med al den Jver og Sagkundskab, som Vi vare berettigede til at vente, og at den saaledes i høi Grad har retfærdiggjort Vor Tillid. Commissionens Organisationsplan indskrænkede Armeen til hvad der ansaaes fordet Nødvendige til Landets Forsvar, nemlig til: 1 Bataillon Garde, 4 Compagnier, 20 Liniebatailloner a 5 Compagnier og 4 Batailloner Jægere a 4 Compagnier; 7 Dragon-Regimenter a 4 Escadroner, og normerede Artilleri corpset med: 14 Feltbatterier, 1 Espingolbatteri, 1 Pontonneercompagni, foruden 1 Tøi-Etat, under hvilken Arsenalerne samt Laboratorie= og Haandværker=Etaterne skulde sortere. Men ved at forhøie Mandskabets Lønninger og Officerernes Gager, og ved at beregne de øvrige Fornødenheder, som ere uadskillelige fra en vel forsynet Hær, samt de Udgifter, Armeens Overcommando og Administration medføre, steg det militaire Budget til 2,572,338 Rbd., foruden Beløbet af den Deel af Rug og Fourage, som vilde være at repartere paa Landet med 300,000 Rbd. aarligen. Commissionen henstillede derfor, om Vi, ved yderligere Reductioner i Armeens Styrke, maatte finde det fornødent at nedbringe denne Sum til de i Vort Reser, af 5te Marts 1840 nævnte 2,250,000 Rbd. Saa gjerne Vi end havde holdt Armee Budgettet indenfor denne, af Os for Commissionen angivne Sum, overbeviste Vi Os snart om at Hovedformaalet for Armeens Reorganisation, at danne en veløvet Hær, hvis forskjellige Vaaben kunde finde Forstærkning af vaabenøvede Mandskaber, men hvis Officerer, Underofficerer og Mandskab maatte være bedre betalte, end hidtil, for at de udelukkende kunde anvende deres Tid og Flid paa Krigstjenesten, ikke kunde opnaaes uden at fastsætte Armeens Budget til omtrent 2,450,000 Rbd. foruden den Sum, der udfordres for Rug og Fourage til Armeens Fornødenheder i Fredstid. Vi gjorde Os det derfor til Pligt, ved i det Væsentlige at følge Commissionens Gageringsplaner, tillige at sørge for, at et større Antal Recruter end hidtil aarligen kunde vaabenøves, og at Tropperne selv kunde gives den stadige Øvelse, af hvilken deres Brugbarhed i Feldten er betinget. Gjennemtrængt af den Sandhed, at en mindre, men vel organiseret og vaabenøvet Hær udretter meer, end en større, der mangler Vaabendygtighed, tage Vi ei i Betænkning at bestemme, at Armeens nuværende Jnfanteri, bestaaende af: 1 Bataillon Garde paa 4 Compagnier, 26 Batailloner Linieinfanteri a 5 Compagnier og 4 Jægercorps a 4 Compagnier, skal indskrænkes til1 Bataillon Garde paa 4 Compagnier, 17 Liniebatailloner a 4 Compagnier og 5 Jægercorps a 4 Compagnier; at Cavalleriets nuværende Styrke, af 9 Regimenter med 36 Escadroner, foruden Garden tilhest, skal indskrænkes til 1 Escadron Garde tilhest, som annecteres: I Husardivision paa 2 Escadroner, og 6 Dragon-Regimenter, hvert til 4 Escadroner, ialt følgelig til 27 Escadroner; at Artilleriets nuværende Styrke af 18 Feltbatterier skal indskrænkes, og under Navn af Artilleri-Brigade, bestaae af 2 Regimenter og en Tøi-Etat. Regimenterne skulle tilsammen udgjøre: 12 Feltbatterier, hvert paa 8 Piecer, og 1 Pontonneercompagni. Under Tøi-Etaten skulle, foruden Arsenalerne, Laboratorie- og Haandværker-Etaterne sortere, Mineur- og Sappeur-Compagniet derimod overgaaer til Jngenieurcorpset. Disse Tropper fordeeles i Brigader under 3 Generalcommandoer, saaledes: 2 Jnfanteri-Brigader, den første bestaaende af Livgarden tilfods, 5 Liniebatailloner og 1 Jægercorps, foruden Livjægercorpset, og den anden bestaaende af 5 Liniebatailloner og 1 Jægercorps, 1 Cavalleribrigade, bestaaende af 7 Escadroner, 1 Artilleri-Regiment, bestaaende af 8 Felt batterier, 4 Reserve=Feltbatterier, 1 Afdeling af Tøi=Etaten, 1 Afdeling af Jngenieurcorpset, under Generalcommanden over Sjællandog Øerne; Jnfanteri-Brigade, bestaaende af 3 Regimenter eller 12 Escadroner, 2 Reserve=Feltbatterier, under Generalcommanden over Fyen og Nørre-Jylland: 1 Jnfanteri-Brigade, bestaaende af 3 Liniebatailloner og 2 Jægercorps, 1 Cavalleri=Brigade, bestaaende af 2 Regimenter eller 8 Escadroner, 1 Artilleri-Regiment, bestaaende af 4 Feltbatterier og 1 Pontonneercompagni, 1 Afdeling af Tøi-Etaten og 1 Afdeling af Jngemeurcorpset, under Generalcommanden over Hertugdømmerne. Til Artilleri Brigaden skal aarligen stilles den 6te Deel af hele Freds styrken, som Recruter, hvilket udgjør for et Batteri 24 Constabel- og 10 til 11 Tranconstabel Recruter. For alle andre Vaaben stilles derimod aarligen et Antal Recruter, som er lig den 4de Deel af hele Fredstyrken. Dertil behøves pr. Escadron 30 og pr. Compagni 40 Recruter, og skal Mandskabet, ved en Tjenestetid af 8 Aar i Linien og i Krigsreserven, med Forpligtelse at møde ved Vaabenøvelserne og overalt naar det indkaldes, og 8 Aar i Forstærkningens Batailloner og Escadroner, i Reglen kun i de første 4 Aars Tjenestetid indkaldes, selv ved Artilleri Brigaden, til de aarlige Vaabenøvelser. Det 7, og Gaa rige Mandskab i Artilleri-Brigaden danner Batteriernes, Pontonneercompagniets og Tøi-Etatens Krigsreserve, og skal denne i Forbindelse med det Mandskab, dette Vaaben har i Forstærkningens Fastmandsclasse, tjene til i Krigstider at bemande 6 Reserve=Feltbatterier, samt til at forsyne Fæstningerne, de faste Kystbatterier, samt AmmunitionsParkerne med de fornødne Artillerister. Escadronernes og Basaillonernes Krigsreserve dannes af det 5te, 6te, 7de og 8de Aars Mandskaber. Cavalleriets Krigsreserve skal tjene til: 1) i Krigstider at bringe Escadronerne paa en Styrke af 180 Menige, hvortil det 5, og 6-aarige Mandskab vil være fornødent. 2) Af Resten, som Cavalleriet har i Krigs reserven, og sammes i Forstærkningens Fastmandsclasse havende Mandskaber, kan i Krigstider oprettes indtil 24 Escadroner. Med Jnfanteriets Krigsreserve skal: 1) Compagnierne i Krigstider bringes paa en Styrke af 200 Menige, hvortil blot behøves, at det 5te Aars Mandskab indkaldes, og da det kan være nyttigt ogsaa til Vaabenøvelserne i Fredstid at see Bataillonerne formerede paa den fulde Krigstyrke, saa vil, fra Tid til anden, ogsaa det i 5te Aar tjenende Mandskab, ved enkelte Batailloner, kunne vente at blive indkaldt til den aarlige Exerceertid. 2) Dernæst skal det 6, 7 og 8aarige Mandskab af to Batailloner tjene til i Krigstider at formere en tredie Bataillon, hvorved Liniens Jnfanteri, i forholdsviis kort Tid, vil kunne forøges med 12 Batailloner. 3) Og endelig skal der af Mandskabet, som Jnfanteriet har i Forstærkningens Fastmandsclasse, i Krigstider formeres 20 Batailloner, som skulle tjene, deels til Armeens Forstærkning i Felten, deels til at forsyne Fæstningerne med de fornødne Garnisoner. Men for at denne, for Armeen paa Krigsfod projecterede, Forstærkning i paakommende Tilfælde uopholdeligen kan komme til Udførelse, vil det være en Gjenstand for Vor specielle Omsorg, at alt til disse Forstærkningstroppers Udrustning fornødne Material er forhaanden i Depoterne.